Povestea fetiţei din Vaslui a trecut granițele. Datorită ei, copiii sărmani din sat vor primi telefoane.
Cazul fetiţei care i-a scris primarului să îi împrumute un telefon pentru cursurile online a ajuns până în Australia și Germania. Reprezentanţi ai unor companii din Australia vor trimite bani pentru copiii nevoiaşi. Fetiţa este acum eroul comunei, iar datorită ei foarte mulţi copii nevoiaşi vor fi ajutaţi.
Povestea fetiţei din satul vasluian, care i-a scris primarului să îi împrumute un telefon pentru cursurile online, a ajuns până la urechile celor din Australia și Germania. "Sunt oameni din afara graniţelor ţării, din Germania. Chiar astăzi am fost sunat din Australia de oameni care spuneau că au toată încrederea să trimită nişte bani. În plus, o companie va asigura 37 de telefoane. Vor sponsoriza, cu tot cu internet, cu tot cu abonamente", spune primarul din Șuletea.Numai la şcoala din Şuletea sunt 30 de elevi care nu au tabletă, laptop şi nici măcar telefoane pentru a putea interacţiona cu cadrele didactice online.Gabriela este numită acum "eroul comunei".